Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.t-com.hr
Fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 25. travnja 2010.

17(28)2010.

Evanđelje Iv 10,27-30
Ja ovcama svojim dajem život vječni.
Čitanje svetog Evanđelja po Ivanu
U ono vrijeme: Reče Isus:
»Ovce moje slušaju glas moj;
ja ih poznajem i one idu za mnom.
Ja im dajem život vječni te neće propasti nikada i nitko ih neće ugrabiti iz moje ruke. Otac moj, koji mi ih dade, veći je od svih i nitko ih ne može ugrabiti iz ruke Očeve. Ja i Otac jedno smo.« Riječ Gospodnja.
Predstavljajući se kao Dobar Pastir, Isus želi reći koliko se brine o nama Četvrta uskrsna nedjelja je poznata kao Nedjelja Dobroga Pastira. Kao što je običaj već 47 godina, danas se slavi Svjetski dan molitve za zvanja. Za tu prigodu, i ove godine Sveti Otac je poslao Poruku, punu nauka i poticaja za razmišljanje, i pozvao je da se pojača molitva kako bi Gospodar žetve nastavio slati mnoge i dobre radnike u svoj vinograd.
Stanje zvanja Čini mi se prikladno, posebno danas kada slavimo Dan molitve za zvanja, da naše zajednice zahvale Isusu, vječnom svećeniku, za primjer svećeničkoga i posvećenoga života koji nam daju mnogi dostojni svećenici, redovnici i redovnice u našoj DOMOVINI.
Mons. Alessandro D'Errico

DOBROTA BOŽJA – DOBRI PASTIR (Iv 10, 27 -30)
Živimo u vremenu najveće univerzalizacije, a istovremeno u vrijeme najveće podijeljenosti (partikularizma). Podjela na rase, klase, nacije, spolove… Svaki dan imamo sve veće iskustvo podijeljenosti i različitosti koje se suprotstavljaju. Kao da se neke jedinice (grupe) organiziraju ne da bi se unutarnje bogatile i usavršile nego da se suprotstave jedne drugima. I to je razlog da su konflikti ono što karakterizira povijest ljudskog roda. Konflikti opečaćuju i Izabrani narod.
Danas se pitamo, da li čovječanstvo ide prema ujedinjenju ili ide prema razjedinjenju? Bilo je vremenā kad se dobivao dojam da se ide prema ujedinjenju, ali zadnja vremenā to demantiraju. I prijašnje jedinstvo izgleda da nije bilo jedinstvo koje je stvarala ljubav nego je to bilo jedinstvo dominacije i prisile. Nije bio pozitivni element koji je sjedinjavao ljude nego je bio element egoizma. A taj element ne može dugo zadržati niti ljude niti narode u zajedništvu. – Zajedništvo je moguće jedino kad izvire iz ljubavi i prijateljstva.
To je naše iskustvo: i podvojenost i zajedništvo. Isus Dobri pastir. Bog je dobar, Isus je dobar. Isus iskazuje svoju dobrotu prema svakom ljudskom biću, prema svemu. Počevši od djece do razbojnika. On nije prihvaćao nikakve klase i rangove, jednako tretira bogate i siromašne. Takvog nam objavljuje Boga Isus Krist. Pastir je biblijski izraz koji je prisutan kroz cijelu povijest Božjeg naroda, a njime se hoće izraziti organiziranje i vođenje naroda. Ljubav! Mislim da je ova tema, tema pastira, tema vođe danas nama aktualna. Sad kada se nudi i nameće više 'pastira', sad kad smo pred izborom, vrlo je važno imati zdrav kriterij pri tome izboru.
Netko reče da danas imamo više 'svetaca' (vođe koje se tako predstavljaju) nego li crkava. – Eto baš današnje vrijeme i današnje Evanđelje traže od nas zdrave kriterije prosuđivanja i biranju Pastira. Dobri Pastir daje svoj život za svoje stado. On daje prednost narodu i narodnim interesima pred svojim. On ljubi svoj narod, on svoju ljubav svjedoči svojim predanjem. Svoje ljubi više nego li samoga sebe. Dobri Pastir (Vođa) ljubi svoj narod, govori mu razumljivo, ne laže mu, ne želi ga iskoristiti. I njegov narod 'njuši' njegovu dobrotu.
Osjeća se da li netko vlada vladalački ili netko vlada služeći. Osjeća narod ljubav svojeg Pastira, ali isto tako narod osjeća i 'pastira' koji bi žrtvovao svoj narod radi svojeg vladanja. Koliko se 'vukova' prikazalo i nudilo narodu kao da su 'pastiri'? Cijela je ljudska povijest upoznata tragičnim završetkom takvih vođa, a nažalost i naroda. Koliko je bilo 'vukova' koji su se obukli u 'janjeće' kože? Nema pravila, nema ustava kojega zli pastir ne može zloupotrijebiti. Zato je nemoguće bilo kakvom 'demokracijom' paralizirali zle. Zato treba pronaći pastira koji ima srce koje je željno ljubiti a ne srce koje je željno vladati.
Očito da mogu postojati različite opcije upravljanja narodom, ali svima treba biti osnova (dobro) dobrota i ljubav. Zlom se ne može vladati niti se na zlu može budućnost graditi. 'Tko s vragom sadi tikve, o glavu će mu se obiti', kaže narodna poslovica'. Pastir je iz naroda i za narod. Nitko se ne može nametati za gospodara 'glupom narodu' (masi). Tko je god podcijenio narod toga je narod odbacio. Svoj se narod (sve stado) nikada ne podcjenjuje. Pastir i stado jedno su. Koliko god su nam potrebni pastiri stručnjaci isto toliko je važno i da su pravednici. Osjetljivi smo i na imanje ali i na pravednost. Poslije vremena materijalnih kriza potreban je netko tko će povesti prema svjetskoj normali imanja, ali i poslije vremena 'lažnih pastira' potrebni su nam istinski i pravedni pastiri.
Gospode, obdari nas Dobrim pastirima… Marjan Jurčević

MOLITVA BLAŽENOM JAKOVU
ZADAR 1400. – BITETTO 1485.
MISNO SLAVLJE
27. travnja mise su u 7 i 19 sati u našoj crkvi sv. Frane u Zadru
O Blaženi Jakove koji živiš u Očevoj slavi, pogledaj na nas, zemaljske putnike. Svojim životom ostavio si nam svijetli primjer kako treba tražiti Boga iznad svega. Posvetio si se jednostavnim svakidašnjim poslovima i molitvom im davao pravu i neprolaznu vrijednost pred Bogom. Na taj si nam način pokazao sliku novoga čovjeka, ostvarenoga po Božjem naumu kao odsjaj Krista i njegovog evanđelja.
Bog te je odlikovao darovima čudesa i proroštava. Vjernici su te štovali za vrijeme tvog zemaljskog života i nakon smrti. Mjesto gdje počivaju tvoji zemaljski ostaci, čekajući uskrsnuće, postalo je mjesto mnogobrojnih hodočašća. Neka primjer tvog zemaljskog života svima bude zvijezda prethodnica prema Kristu, a tvoj zagovor neka nam izmoli spasonosne milosti. Učini da se jednog dana nađemo zajedno u vječnoj slavi. Amen!
************************************************
Gospodine Isuse Kriste, pastiru dobri i vječni svećeniče …
mi te ponizno i skrušeno molimo, s tvojom Majkom te molimo,
umnoži u Crkvi u Hrvata sveta duhovna zvanja.
Umnoži u našemu narodu prave katoličke obitelji,
koje će hrabro primati blagoslov djece.
Svojim Svetim Duhom potiči čestite mladiće i nevine djevojke
da pođu za tobom u svećeničkom i redovničkom zvanju…
To te svim srcem molimo. U njima ti dolaziš.
“Dođi, Gospodine Isuse!”
Amen.
Kardinal Franjo Kuharić

SATNICA * OBAVIJESTI * SATNICA * OBAVIJESTI * SATNICA * OB
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Danas Crkva slavi: IV USKRSNA - NEDJELJA DOBROG PASTIRA
Ponedjeljak: Kleto, Marcelin
Utorak Bl. JAKOV ZADRANIN misa u 7 i 19 sati - 7. od 13 utoraka molitve sv. Anti—molitva i pobožnost prije mise u 19 sati
Srijeda Petar Chanel, Euzebije
Četvrtak Katarina Sijenska, Kata
Petak Pio V., Smaknuće Zrinskih i Frankopana - klanjanje
Subota Sv. Josip radnik, Jermija - SVIBANJSKA POBOŽNOST
Nedjelja V. USKRSNA NEDJELJA - Atanazije, Eugen
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.
26. i 27. travnja i 3. i 4. svibnja nema predviđenih kateheza za odrasle i mlade

U subotu 1. svibnja 2010. započinje Marijin mjesec – mjesec svibanj. Na prvi svibanja započet će ''svibanjske pobožnosti'' u našoj crkvi biti će svaku večer u 18,30 i zatim sv. misa u 19,00 sati. U mjesecu svibnju Crkva nam preporuča razne nakane apostolata molitve. Među njima su:
- da se dokrajči nepravedna trgovina s ljudima u koju su na žalost uvučeni milijuni žena i djece.
- da po Marijinu primjeru i zagovoru trajno živimo i rastemo u milosti koju primamo od Isusa Krista – Sina njezina.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica naše župe sv. Nikole Tavelića u Rijeci)